CELEX: 62011CN0222
Language: et
Date: 2011-05-13 00:00:00
Title: Kohtuasi C-222/11: Longevity Health Products, Inc 13. mail 2011 esitatud apellatsioonkaebus Üldkohtu (kuues koda) 9. märtsi 2011 . aasta otsuse peale kohtuasjas T-190/09: Longevity Health Products, Inc. versus Siseturu Ühtlustamise Amet (kaubamärgid ja tööstusdisainilahendused); teine menetluspool: Performing Science LLC

27.8.2011   
            
            
               ET
            
            
               Euroopa Liidu Teataja
            
            
               C 252/12
            
         Longevity Health Products, Inc 13. mail 2011 esitatud apellatsioonkaebus Üldkohtu (kuues koda) 9. märtsi 2011. aasta otsuse peale kohtuasjas T-190/09: Longevity Health Products, Inc. versus Siseturu Ühtlustamise Amet (kaubamärgid ja tööstusdisainilahendused); teine menetluspool: Performing Science LLC
   (Kohtuasi C-222/11)
   2011/C 252/24
   Kohtumenetluse keel: saksa
   
      Pooled
   
   
      Apellant: Longevity Health Products, Inc (esindaja: advokaat J. Korab)
   
      Teised menetlusosalised: Siseturu Ühtlustamise Amet (kaubamärgid ja tööstusdisainilahendused), Performing Science LLC
   
      Apellandi nõuded
   
   
               —
            
            
               tunnistada äriühingu Longevity Health Products, Inc. apellatsioonkaebus vastuvõetavaks,
            
         
               —
            
            
               tühistada Üldkohtu 9. märtsi 2011. aasta otsus kohtuasjas T-190/09, ja
            
         
               —
            
            
               mõista kohtukulud välja ühtlustamisametilt.
            
         
      Väited ja peamised argumendid
   
   Kaubamärgi kasutamise vabaduse piiramist saab õigustada ainult avaliku huviga, nagu näiteks asjaomase valikkuse võimaliku eksitamisega. See on aga käesoleval juhul välistatud, kuna nii kutseala asjatundjad kui ka asjaarmastajad suudavad eristada kaubamärki 5 HTP ja 5-hüdroksü-trüptofaani metoodilist nimetust.
   Kutseala asjatundjad nagu näiteks farmatseudid ja veterinaarid teavad, et pisimadki muudatused keemianomenklatuuri mõistetes või keemilistes valemites võivad kaasa tuua olulisi erinevusi aine struktuuris. Nende isikute ring kasutab kahtlemata edasi korrektset keemilist nimetust, mis ei ühti kaubamärgiga.
   „Teadlikud isikud”, st asjaomastest toodetest huvitatud asjaarmastajad ja tarbijad teavad samuti, et keemianomenklatuuri kantud erinevate ainete nimetustest tuletatud nimed võivad üksteisest erineda väga vähesel määral, kuid väikseimgi nime erinevus on seotud suurte erisustega ainete farmakoloogilistes, keemilistes ja füüsilistes omadustes.
   Kuna sellistest asjaarmastajatest koosnev avalikkus, kes ei ole asjaomastest toodetest huvitatud, ei suuda niikuinii omavahel seostada kaubamärki 5 HTP ja keemilist ainet 5-hüdroksü-trüptofaan, siis ei saa seda kaubamärki pidada ka neid eksitavaks.